JohanHeinsen/ENO huggingface dataset:
Den Nord-Cimbriske Tilskuer, 1844-07-30
- En Hr. Schnell, som eier et Landsted i Louveciennes, gik forleden paa Marken, da der pludseligt traadte en Mand hen til ham, som han, for 16 Aar siden havde laant en Sum af 25000 Fres, og som nu forlangte et nyt Laan af ham. Da Schnell ikke vilde indlade sig herpaa, fremtog Debitoren et Par Pistoler, rakte ham den ene og sagde: Vi ville strax bringe vort Mellemværende i Orden; stil Dem!" Schnell hid vinkede nogle af sine Folk, som arbeidede paa en Eng i Nærheden, men for de hidkom, trykte Manden en Pistol af paa ham og skjød sig derpaa selv igjennem Hovedet. Schnell befinder sig i en meget betænkelig Tilstand.
Den Nord-Cimbriske Tilskuer, 1844-07-30
Spanien. J Følge de seneste Efterretninger fra Madrid vedvarede endnu Forsigtigheds reglerne der, man havde opdaget et hemmeligt Depot paa 9000 engelske Geværer, og flere Officerer og Underofficerer af Regimentet San Fernando ere arresterede; Dronning Jsabella skal nu nyde den bedste Sundhed, og begge Dronninger ventedes ved Julii Maaneds Slutning tilbage til Madrid, der tales nu om Oprettelsen, af en Livgade, for øvrigt hersker der stor Gjæring paa alle Puncter, og Reaction hører til Dagens Orden. Forbedelserne til Expeditionen mod Marocco drives med megen Virksomhed, alle spanske Tropper ere besjællede af den største Enthusiasme, og vente med Utaalmodighed det Øieblik, da de skulle føres mod Fjenden.
Den Nord-Cimbriske Tilskuer, 1844-07-30
Holland. Tydskland. Kongen af Holland, der er Storhertug i Luxemburg, er paa hans Reise der, bleven modtaget med Glæde og Hengivenhed. Nogle af Borgermesterne, paa de Steder Kongen er reist igjennem, havde ønsket H. M. velkommen paa tydsk, Andre paa Luxemborger tydsk, saaledes har især Borgermesteren i Berdorff holdt følgende korte Tale til ham: "Velkommen Hr. Kinnich, at mechtons vill Freed, dations besicht. Mir wennichen Eg anv gutt Gesonntheed, an lange leven an gleckseelig i sterwen. De Kinnich fall leawen!" (Velkommen Hr. Konge, det gjør os stor Glæde at han besøger os, vi ønske Eder en god Sundhed, at maatte leve længe og at døe lyksalig. Kongen skal leve!) - Fra Landshut skrives, at den 20 Juli om Morgenen Kl. 1 har en heftig Jldebrand raset, som i mindre end 3 Timer har fortæret 30 Vaaningshuse, fraregnet Baghuse og Sidebygninger. Næsten en Trediedeel af den indre Stad, to af de første Anberger ere blevne et Rov for Flammerne, næsten 200 Familier ere uden Huuslye.
Den Nord-Cimbriske Tilskuer, 1844-07-30
Jtalien. Fra de rommerske Stater lyde Efterretningerne ikke synderlig beroligende. Gouverneuren i den lille Stad Bussi i Legationen Ravenna, en ved Folket meget forhadt Mand, er paa aaben Gade bleven myrdet ved et Pistolskud.
Den Nord-Cimbriske Tilskuer, 1844-07-30
H. M. Kongen af Neapel med høie Gemalinde har foretaget en Excursion til Malta, hvor han imidlertid af den engelske Gouverneur ikke skal være bleven modtaget med den Opmærksomhed som tilkom hans Rang; Aarsagen dertil skal være at Kong Ferdinand har tilladt de fra Malta fordrevne Jesuitter, at oprette et Collegium i Sicilien, hvorhen flere malteser Familier, sende deres Børn.
Den Nord-Cimbriske Tilskuer, 1844-07-30
Budenlandsk. Hs. K. H. Kronprindsen afreiste den 24de Juli, om Morgenen Kl. 8 til Rostock med det kgl. Jern dampskib Ægir, comp. af Capitainlieutenant og Ridder E. Suenson. Hs. Kongl. Høihed ledsagedes ombord af Hs. Majestæt Kongen og Prinds Ferdinand med Suite.
Den Nord-Cimbriske Tilskuer, 1844-07-30
(Af et Privatbrev fra Kjøbenhavn.) J Eftermiddags (den 23de Juli) steeg den russiske Storfyrst Constantin iland paa Toldboden, hvor han modtoges af Prinds Wilhelm, med hvem han kjørte ud til Sorgenfri; kort efter ham steeg hans Livlæge, Dr. Haurowitz, iland og modtoges af sin gamle Fader.
Den Nord-Cimbriske Tilskuer, 1844-07-30
Den 24de de tildrog sig i Kbhvn, en styg Historir: en Toldbetjent, Lieutenant We, der for nogle Aar siden blev suspenderet paa 2 Aar, var for nylig, formedelst nye begaaede Misligheder, bleven afskediget uden Pension; i sin Fortvivlelse gik han igaar Aftes ind i Toldinspecteur, Etatsraad B-s Huus Huus, trak sin Frakke af, lagde den tilligemed et Brev til Etatsraaden paa Bordet, tog en Raketpatron i Munden og tændte Fyr med en chemisk Svovlstikke; han styrtede paa Stedet om og døde kort efterat han var (Hp. Av.) kommen ind paa Hospitalet."
Den Nord-Cimbriske Tilskuer, 1844-07-30
Hs. Majestæt Kongen har den 23de de tildeelt Storfyrst Constantin det blaae Baand.
Den Nord-Cimbriske Tilskuer, 1844-07-30
Orlogsdampskibet Hekla, Capt. Mourier, er ifølge Beretning fra Cadix, (efter Hand. Td.) ankommen dertil den 4de, og, efterat have indtaget Kul, samme Dag afgaaet til Tanger.
Den Nord-Cimbriske Tilskuer, 1844-07-30
Fra Rom skrives under 5te De Thorvaldsens efterladte rige Samling af Kunst-Gjenstande, der er udstillet i Pallaiet Berberini, har, med Testaments=Executorernes Jndvilgelse, i disse Dage været aabnet for Publicum, der i Masse har trængt sig derhen, i Særdeleshed efterat det er blevet bekjendt, at Samlingen snart skal oversendes til Kjøbenhavn, for at opstilles i det thorvaldsenske Museum. Jgaar er dette Galleri pludselig lagt under Forseiling af tvende Retsbetjente, efter Reqvisition fra Kongerne af Bayern og Würtemberg: en Forholdsregel, der grunder sig paa den Paastand, at Thorvaldsen mundtlig skal have givet dem Tilladelse til at tage Gibsafstøbninger af alle ham tilhørende Sculpturer; hvilket Testaments=Executorerne, da intet derom er dem bekjendt og Samlingen derved i høi Grad vilde lide, ikke have villet tillade. Sagen vil med det Første blive forhandlet for Civil retten.
Den Nord-Cimbriske Tilskuer, 1844-07-30
J Kjøbenhavn udvikler sig i denne Tid en mægtig Reform, der vil spørges i den hele civilicerede Verden, og den udgaaer - vi gyse ved at sige det - dennegang fra Damerne. Hatte - eller Kyser, det er nu Tidens store Spørgsmaal, Cabinetternes vanskelige Opgave. Ja uformærket, og saaledes desto sikkrere og farligere, have disse Skovshoveds=Hovedtøier udbredt sig. Modehandlerne ere Fortvivlelsen nær, de kæmpe for Hattenes Bestaaen, men hvad hjælper det at stampe imod Braaddens - Kyserne disse brogede phantastiske Hovedbedækninger, gaae dog af med Seiren. Det seer ud, som den halve Hovedstad laae paa Landet, og i Dag just var kommen i et Ærinde til Byen.
Den Nord-Cimbriske Tilskuer, 1844-07-30
En Underofficeer ved det kgl. Artilleri, som bekjender sig til Baptisternes Lære, er i disse Dage ved Krigsretsdom bleven straffet med Degradering til simpel Mand og 2 Gange 5 Dages Fængsel paa Vand og Brød, fordi han uden Corpsets Tilladelse havde indgaaet Ægteskab. Skjøndt denne Forseelse muligen qvalificerer ham til en saadan Straf, saa kunde dog maaskee den Omstændighed tale for hans Undskyldning, at han tidligere havde ansøgt om Afskeed fra Corpset uden at erholde samme, ligesom det ogsaa var blevet ham nægtet at gifte sig, uagtet det var beviisligt, at han derved kunde forbedre sine Kaar, en Betingelse, paa hvilken det er tilladt Underofficerer at indgaae Ægteskab, hvorfor lignende Tilladelser hyppigt meddeles Underofficerer. Fortvivlet over saa mange Hindringer, lod han sig under Titel af Tegnelærer vie i Frue Kirke af Pastor Schmidt, og først et halvt Aar efter blev hans Forseelse opdaget.
Den Nord-Cimbriske Tilskuer, 1844-07-30
J forrige Uge mistede en riig Godseier sin Tegnebog med 2000 Rbd. i en Restauration i Tivoli, den blev imidlertid funden kort efter af en fattig Sanger, som i Findeløn erholdt en Gulddaase af Eieren, paa hvem man dog ikke kunde mærke nogen stor Glæde over at hans Eiendom var funden.
Den Nord-Cimbriske Tilskuer, 1844-07-30
Den Forestilling af "levende billeder" som gaves for Damer alene, var godt besøgt og vandt Tilskuer, indernes bifald i den Grad, at flere af Billederne fik et stærkt Applaus og enkelte endogsaa maatte paa Forlangende gjentages. Hr. Qvirin-Müller havde, for at bevise sin Paastand, at de hidtil givne Forestillinger vare aldeles deente, denne Aften givet sine Figurer mindre Drapperi end ellers, Efter Forest. havde en stor Deel "Herrer, stillet sig indenfor Udgangsportene ved Theatret, og opført sig meget ugalante mod de Damer som kom ud derfra. Jgaar, hedder det i Aalb. Av. af 2de de, foregik her den lidet opbyggelige, men som sædvanligt talrigt bivaanede, Execution af den de 7 Jndivider af den store Justitssag idømte Kagstrygning. Fra den 8de samme Straf, samt Rasphuus dømte, Peter Anton Hassing er indgaaet allerunderdanigst Bønskrift om Straffens Formildelse til Slaveristraf, hvortil han, næst af Undersøgelses- og Domscommissionen, tillige har været særdeles anbefalet af den hæderværdige Olding, Etatsraad, Ridder Brorson, der, som bekjendt af den dømtes afde Velgjørerinde, Enkefru Hirschnach, i hvis Huus Peter Anton i sit 15de Aar, efter Slet heds Tilskyndelse, begik sin første Forbrydelse, har paa den Afdødes Manes Vegne nedlagt Forbøn for Thronen. Stiftamtmanden havde efter denne Ansøgnings Jndgivelse viist den Humanitet at suspendere Høiesteretsdommens Udførelse indtil det kongelige Svar kan indløbe.
Den Nord-Cimbriske Tilskuer, 1844-07-30
Til Beroligelse for dem, der endnu stedse nære Tvivl om Tivolis Bestaaen, og til Efterretning for de mange, der saa at sige bevæge dem i en Kreds af evige Calculer og Beregninger, uden at disse Calculatorer have nogen bestemt Basis til at grunde deres Overslag paa, kunne vi meddele, at Tivoli i de sidste fire Dage har været besøgt af en 20,000 Mennesker.
Den Nord-Cimbriske Tilskuer, 1844-07-30
De fleste af de danske Deeltagere i den skandinaviske Naturforsker-Sammenkomst i Christiania ere i Mandags, den 22de De, vendte tilbage til Kjøbenhavn med det norske Dampskib. Foregaaende Fredag, d. 19 De, holdt Naturforskerne deres Afskedsdiner i Christiania, hvori en stor Deel af Byens Damer og Herrer, deeltog, Skaaler bleve drukne, en Afskedssang fra de Fremmede afsjungen og Taler holdte. Om Aftenen var Soireen i den store Logesal overordentlig talrigt besøgt, og for man skiltes af, blev en af Welhaven forfattet Sang afsjungen. Nogle Aftener iforveien havde Studenterne i den botaniske Have, til Ære for de fremmede Naturforskere, foranstaltet en Fest, der begunstigedes af det skjønneste Veir og har et bjærteligt og livligt Præg. Man spiste under nogle Telte, der vare opslaaede i Nærheden af Drivhuset. Jforveien var der bleven holdt en Deel Taler, ligesom ogsaa nogle dandsende Hallingdøler i deres Nationaldragt havde udfyldt Tiden inden man gik til Bord. Berzelius, Ørsted og Hansteen vare her, ligesom ved alle Leiligheder, de meest Hædrede. Efterat flere af de Ældre noget for havde begivet sig hjem, droge Studenterne omtrent Kl. 12 i et ordnet Tog med Musik, foran til Byen, og begave sig hen udenfor Ørsteds og Berzelins's Boliger, hvor de udbragte et Hurra. Samme Ære vistes ogsaa Svensken, Prof. Retzius.
Den Nord-Cimbriske Tilskuer, 1844-07-30
Under Naturforskernes Ophold i Norges Hovedstad, foretoge de ogsaa en Lysttour i Christiania Fjorden med Dampskibet Prinds Carl." hvorved Loodsen imidlertid to Gange satte Skibet paa Grund, først paa et Skjær i Bonnefjorden, som det dog let slap af igjen, og sidste Gang paa en Sandbanke i Frognekilen, hvor det blev siddende og formodentlig maa have et andet Dampskib til Hjælp, for at slæbe sig af igjen Den 22de de om Eftermiddagen skjød en Dragon af det i Odense værende 6te Regiment sig i Aalykkegaards Skov; han havde gaaet 3 Skolesæt igjennem.
Den Nord-Cimbriske Tilskuer, 1844-07-30
Det er den 2den Dragon der i Byen, som har aflivet sig iaar. Den russiske Flaades Nærværelse havde i den Grad, fordyret enkelte Levnetsmidler, at Man i Helsingøer, skal have betalt Kjød med 2 Rbmk. Pundet. Endogsaa Drikkevandet betaltes høit og var det vel nærmest Concurence-Begjerligheden efter disse Leverancer, der foranledigede den store Ulykke ved Drukningen paa Helsingøers Rhed.
Den Nord-Cimbriske Tilskuer, 1844-07-30
Aarupgaard i Hanberred, hedder det i Aalb Av. er af Hr. Bagger solgt med Besætning, Jnventarium og endeel Jndbo til Hr. Thestrup fra Hjørring for 10,000 Rbd.
Den Nord-Cimbriske Tilskuer, 1844-07-30
Stændersalen i Viborg.
Den Nord-Cimbriske Tilskuer, 1844-07-30
Af Discusionen i Anledning af Oliemøller Schyttes Forslag angaaende en Petition betræffende Stats eenheden og en friere Udvikling af vor Samfundsforhold anføres kun følgende Yttringer af Auditeur Roulund og Ole Kirk. Roulund sagde:" Da den første Bebudelse i 1831 udgik om de vordende Stænder, jublede alle danske Læber og ethvert patriotisk Hjerte bankede høit af Forventning om de Ting, som skulde komme; men uagtet vi siden den Tid have tilbagelagt 4 Stænderforsamlinger, og begyndt paa den 5te, tør jeg dog ikke mene, at Folket hidtil har havt synderlig Anledning til at glæde sig. Jeg stemmere derfor for en Commitee, og jeg gjør det med den fulde Overbeviisning, at faae vi ikke snart en Constitution, staae vi Fare for maaskee inden ret længe, at miste vort Modersmaal, vort Fædreland og vort gamle, kjære, danske Navn. - Gaardeier Kirk; "Ligesom en Deputeret allerede har udhævet, at Bondestanden, i Almindelighed ikke er for en Constitution, saaledes finder ogsaa jeg, da jeg ogsaa troer at have et meget nøie Kjendskab til Bønderne i det vestlige Jylland, mig pligtig til at erklære, at imellem dem er Yttring om Ønskeligheden af en Constitution næsten aldrig kommet mig for Øre. Det er yderst sieldent, at jeg har hørt nogen Bonde attraae en anden Regjeringsform end den, vi have; men hvad Bondestanden ønsker er Besparelser i Finantsforvaltningen, hvorved den kan erholde Lettelse i sine Byrder. Ofte og lydeligt har jeg derimod hørt Bønderne erklære, at de hellere ønske at leve under en souverain Konge end under en constitutionel Forfatning; og dertil ligger Grunden, især deri, at de mene, at de mange Misforhold, som finde Sted mellem de forskjellige Klasser, først maae udjevnes, for man kan tænke paa en anden Forfatning; da Bonden troer, at naar den enevældige Konge ikke kan jævne hine Misforhold, vilde det langt vanskeligere kunne gjøres under en fri Forfatning; at der gives vore Samfundsforhold en friere Udvikling, derimod kan ingen Bonde have noget, og derfor stemmer ogsaa jeg; men er Meningen med Forslaget, at der skal andrages paa en Constitution, da maa jeg stemme derimod, thi, som allerede sagt, først da, naar alle Misforhold mellem de forskjellige Borgerklasser ere udjevnede, naar vi, lige beskattede og lige bebyrdede, kunne som Brødre alle arbeide til et Maal, istedetfor at vi nu saa ofte staae imod hinanden, først da mener jeg, at der kan tænkes paa en constitutionel Forfatning. J det 9de Møde blev fremlagt et Udkast til en Anordning om Trykkefriheden (hvorom mere i næste Avis)
Den Nord-Cimbriske Tilskuer, 1844-07-30
Udnævnelser. Under 25de De har Hs. Maj. allern, beskikket ordineret Cathechet ved Garnisons Menighed i Kjøbenhavn S. J. Holm, til Sognepræst for Stiftsbjergbye og Mørke Menigheder i Sjællands Stift; Lærer ved Søe-Etatens Pigeskoler, Candidat i Theologien C. O. Schmidt Phiseldeck til residerende Capellan for Fredensborg, Asminderød og Grønholdt Menigheder i Sjællands Stift; Sognepræst for Aastrup og Starap Menigheder i Ribe Stift J. Stampe til Sognepræst for Nebel og Lydum Menigheder i samme Stift. - Under f. D. er Told og Consumtions=Underbetjent i Veile, N. F. Rathje, paa Grund af Svagelighed i Naade entlediget af Told og Consumsionsvæsenets Tjeneste. - Under f. D. er Told og Consumtions=Jnspecteur i Assens, Kammerraad H. Sessing entlediget i Naade fra 1ste Septbr. næstkommende med Pension.
Den Nord-Cimbriske Tilskuer, 1844-07-30
Reisende med Dampskibet Hebe." Fra Thisted til Aalborg den 30te Juni, Kjøbmand J. C. Frost, Procurator Stagsted med Kone og Datter, Kjøbmand Schytten, Overkrigscommissair Christensen, Kjøbmand F. C. Hartmann, Provst Kabell, Adjunct Kabell, Frøken Thomadsen med Pige, L. Aagaard, Bonden Niels Nørgaard, Wilhelm Petersen, Til Nykjøbing: Haandværksvend Jessen.
Den Nord-Cimbriske Tilskuer, 1844-07-30
AVERTISSEMENTS. At Committeen har truffet Overeenskomst om at Hr. Kjøbmand Chr. Steenberg sætter en hurtigseilende Dæksbaad i Forbindelse med Hebe imellem Nykjøbing og Struer - Ladeplads for Holstebroe - saaledes: Baaden afgaaer fra Struer hver Onsdag Morgen Kl. 7. til Nykjøbing, og efter Hebes Ankomst samme Dags Aften eller Torsdag Morgen tilbage til Struer, og bringer altsaa Passagerer til og fra Hebe paa den ugentlige Tour dette Skib staaer i umiddelbar Forbindelse med Jris paa Aalborg, mod en Betaling af 9 Mk. pro Persona, bekjendtgjøres herved. Thisted i Committeen for Dampskibet Hebe den 25de Juli 1844.
Den Nord-Cimbriske Tilskuer, 1844-07-30
Begravelsesselskabets aarlige Generalforsamling afholdes paa Raadstuen i Morgen Eftermiddag Kl. 6, og indbydes saavel Selskabets Medlemmer, som De, der maatte ønske at optages i Selskabet, til Møde. Thisted den 30te Juli 1844. Directionen.
Den Nord-Cimbriske Tilskuer, 1844-07-30
Mit i Snedsted beliggende Sted, der skatter af 1 Td. 5 Skpr. Hartkorn, og Matrikul 9 Skpr. 1 Fdkr. og har et Arreal af 3 Tdr. Land og et godt Tørveskifte, er nu underhaanden at erholde tilkjøbs, den paastaaende Avl, kan ogsaa erholdes i Kjøbet. Paa Eiendommen kan holdes 2 Heste, 5 Fæhøveder og 10 Faar. Det bemærkes at Bygningerne ere gode, og at Eiendommen kan tiltrædes strax eller til 1ste April 1845. Om Kjøbet accorderes med Eieren. Engelbret Pedersen Snedsted, Da jeg Undertegnede har vundet Borgerskab som Snedkermester heri Byen, har jeg den Ære at anbefale mig til Enhver, der godhedsfuld vil forunde mig deres Arbeide. Godt og solid Arbeide skal stedse blive Formaalet for mine Bestræbelser. Min Bopæl er paa Vestergade i Hr. Kjøbmand Fjeldgaards Sted ved Siden af Hr. Boghandler Kreiberg. Det bemærkes, at et rundklappet Chatol med Opsats paa, der begge Deele ere af Eegetræe saavel ind, som udvendig med Mahogni Indretning, som er forfærdiget til Mesterstykke, er hos mig at erholde tilkjøbs. Thisted, den 23de Juli 1844. P. C. Hesseldahl.
Den Nord-Cimbriske Tilskuer, 1844-07-30
En Dreng af skikkelige Forældre der har Lyst at lære Snedkerprofessionen, kan strax blive antagen hos P. C. Hesseldahl. Særdeles maa jeg beklage, at jeg, ved at fortælle et mig meddeelt Rygte til Forklemmelse for Kirkesanger og Skolelærer i Skræm Lars Jensens Ære, nemlig: at han skulde være arresteret for at have slaaet tvende Børn ihiel, hvilket Rygte jeg nu er fuldkommen overbeviist om er aldeles løgnagtigt, har imod min Villie bidraget til at udbrede et ufordeelagtigt Omdomme om ham, og ligesom jeg herved erklærer hiint Rygte for ugrundet, saaledes skylder jeg Sandheden at bevidne, at der ikke er mig det ringeste bekjendt om bemeldte Jensen, som kunde have fremkaldt fornævnte Rygte. Øslev den 27de Juli 1844. S. P. Holm.
Den Nord-Cimbriske Tilskuer, 1844-08-01
Aar 1844. Nr. 89. Thisted, Kongelig allernaadigst privilegerede Amtsavis. og Avertissementstidende, eller Den nordcimbriske Tilskuer. Forsendes med Brevposten overalt i Danmark og Hertugdømmerne. Torsdagen den 1ste August. Redigeres, trykkes og udgives i Thisted af Joh. S. Lund.
Den Nord-Cimbriske Tilskuer, 1844-08-01
Den europæiske Befolkning i hele Algier beløb sig den 1ste Januar 1844 til 57,485 Sjæle, foruden de Militaire, hvoriblandt 28,157 Franskmand, 5307 Engelændere og Maltesere, 17,279 Spaniere og Portugisere, 4994 Jtalienere, 1617 Tydskere og Schweitsere, og 131 Russere og Polakker. Til Toulon var den 17de ds, indløben den under nærværende Omstændigheder vigtige Efterretning, at en stærk tyrkisk Flaade havde forladt Dardanellerne, bestaaende af 2 Linieskibe, 2 Fregatter, 4 Brigger, 1 Kutter og 1 Dampskib. To danske Fregatter vare paa Veien til Tanger indløbne i Cadix, en engelsk Flaade skal være indkommen til Gibraltar; en russisk Flaade, bestaaende af 12 Seilere er paa Veien til Middelhavet; og de Franske have der en Flaade, bestaaende i det Hele af 25 Seilere, hvoriblandt 3 Linieskibe, 1 Seilfregat, 3 Dampfregatter, 4 Dampcorvetter, og desuden 11 Dampskibe. J Følge de sidste Beretninger fra Marskal Bugeand af 7de ds. var Marskalken bleven kjed af Maroccanernes bestandige Angreb, og havde bestuttet en af de næstfølgende Nætter at overfalde den maroccanske Leir. - Paa Hati hersker endnu Uroligheder, Staden Les Capes var blevet ødelagt og plyndret, og de derværende Engelændere havde skrevet til Trinidad efter et engelsk Krigskib, som ogsaa var blevet afsendt.
Den Nord-Cimbriske Tilskuer, 1844-08-01
Bladet Clammor Publico melder under Overskrift"Et uhørt Attentat" at 3 spanske Officerer, af det franske Flygtnings Depot vare undvegne, igien komne til Spanien, og vare blevne arresterede af de spanske Authoriteter i Caspe i Nedre Arragonien. Den derværende Domstoel fældte Dommen over dem. Jmidlertid kom en Officeer med et militair Detaschement fra Alcanitz og bragte en kongl. befaling med til øieblikkelig at skyde de Fangne. Authoriteterne protesterede imod denne ulovmessige Adfærd, men Officeren lod de Fangne med Magt rive ud af Fængslet, og skyde paa Markedspladsen i Caspe. Hvilken gruesom Fremfærd!
Den Nord-Cimbriske Tilskuer, 1844-08-01
J Følge Efterretninger fra Gibraltar af 6te Julii herskede i Marocco stor Forbittrelse mod Keiseren, fordi han viste sig saa lunken ligeover for de Vantroende. J Fetz ville man ved El Gena nis Nederlag overfalde de Christne og Jøderne, men Prinds Sidi Muhammed forhindrede dette Forehavende ved en energisk Fremtræden.
Den Nord-Cimbriske Tilskuer, 1844-08-01
Forleden aarle om Morgenen, kom der en ung Mand, en Bairer, gjennem Hildburghausen. Paa en Skubkarre havde han Alt, hvad han eiede, og overst laae et Barn, neppe et Aar gammelt, og slumrede født. Han trillede muntert af Amerika til, som om der kun var et Bøsseskud derhen. Bag ham vandrede hans unge Kone, som bar et endnu mindre Barn i sit Forklæde. Da man spurgte hende, hvor gammelt Barnet var, svarede hun grædende: "Fire Dage!" og gik videre.
Den Nord-Cimbriske Tilskuer, 1844-08-01
Budenlandsk. Den 30te Juli om Morgenen Kl. 11 agtede Hs. M. Kongen at afreise fra Sorgenfri Slot til Roeskilde, hvor Capellet i Domkirken, Byens Skole med flere Localiteter tages i allernaadigst Øiesyn. Om Aftenen reiser Hs. Majestæt over Ringsted til Slagelse, hvor det nye Arresthuus besees og derfra til Corsøer. Paa Dampskibet Ægir fortsættes Reisen til Apenrade og Gravensteen, hvorfra D. M. Kongen og Dronningen begive Sig til Föhr.
Den Nord-Cimbriske Tilskuer, 1844-08-01
Om deres Majestæts videre Reise er nu for Tiden intet Definitivt afgjort, idet den tidligere Plan, over Gram og Haderslev at begive sig til Fyen, for at tilbringe nogen Tid paa Kronprindsessens Sommerresidents og derfra drage til Jylland, hvor den 18de Septbr. skulde feires, under de nærværende Omstændigheder nok igjen turde blive opgivet; thi paa den ene Side tyde de fra Strelitz indløbne Efterretninger paa, at Hs. kgl. Høihed Kronprindsens vedvarende lidende Sundhedstilstand formodentlig vil give en længere Badecuur, maaskee i Pyrmont, nødvendig, og paa den anden Side er det at forudsee, at de nyeste uventede Begivenheder i den jydske Stænderforsamling ikkun lidet turde stemme Hs. Majestæt til at beære denne Provinds med sin allerhøieste Nærværel(Rd. Av.)
Den Nord-Cimbriske Tilskuer, 1844-08-01
Vi talte med en Mand, (hedder det fra Kbhvn, i Aarb. Av.) der har gjort en Prøvetour paa Jernbanen fra Altona til Neumünster, det er 10 Mile. Disse 10 Mile har han tilbagelagt i 90 Minuter, der er ubetydeligt mere, end een af vore kjære danske Dag vogne behøver for at tilbagelægge een Miil. Om tre Uger ventes Jernbanen aabnet til almindelig Afbenyttelse. Med Nivellementet af Jernbanen fra Roeskilde til Korsøer gaaer det rask, 4 Officerer ere be beskjæftigede dermed; Arbeidet ledes af den engelske Jngenieur Radfod, som dog for Øieblikket ikke er i Kjøbenhavn.
Den Nord-Cimbriske Tilskuer, 1844-08-01
Professor P. Hjort meddeler i Fædrelandet, at Sorø Akademie har, foruden andre Pensioner, ogsaa 500 Rbd. aarlig at udrede til den bortreiste Cancellieraad Fribert.
Den Nord-Cimbriske Tilskuer, 1844-08-01
Jtzeboer Wochenbl. udtaler det, Bladet charakteriserende, Ønske: at Digteren Barfod vil blive formaaet til at besynge Lauriz Skaus Reise fra Sommersted til Kjøbenhavn i et Heltedigt, hvortil Peder Paars skulde tjene til Mønster."